b'\n_START_ARTICLE_\nEurooppanuoret\n_START_SECTION_\nHallinto\n_START_PARAGRAPH_\nEurooppanuoret on osa nuorten kansainv\xc3\xa4list\xc3\xa4 Eurooppa-liikett\xc3\xa4, ja sill\xc3\xa4 on eurooppalaisia sisarj\xc3\xa4rjest\xc3\xb6j\xc3\xa4 yli 30 maassa. Eurooppanuorten kattoj\xc3\xa4rjest\xc3\xb6 Euroopan tasolla on Nuoret Eurooppalaiset Federalistit (Jeunes Europ\xc3\xa9ens F\xc3\xa9d\xc3\xa9ralists, Young European Federalists), jonka toimisto sijaitsee Brysseliss\xc3\xa4. Eurooppanuoret on Eurooppalainen Suomi ry:n sek\xc3\xa4 Suomen Nuorisoyhteisty\xc3\xb6 - Allianssi ry:n, Pohjola-Nordenin Nuorisoliiton sek\xc3\xa4 Suomen YK-liiton j\xc3\xa4senj\xc3\xa4rjest\xc3\xb6. Aluej\xc3\xa4rjest\xc3\xb6j\xc3\xa4 on kolmetoista, ja eniten j\xc3\xa4seni\xc3\xa4 on P\xc3\xa4\xc3\xa4kaupunkiseudun Eurooppanuoret ry:ll\xc3\xa4._NEWLINE_Yhdistyksen j\xc3\xa4seneksi voi liitty\xc3\xa4 jokainen 15\xe2\x80\x9335-vuotias Suomen kansalainen tai Suomessa vakinaisesti asuva ulkomaalainen, joka hyv\xc3\xa4ksyy yhdistyksen s\xc3\xa4\xc3\xa4nn\xc3\xb6t ja tarkoitusper\xc3\xa4t._NEWLINE_Eurooppanuorten toimisto sijaitsee Helsingiss\xc3\xa4 Hakaniemess\xc3\xa4. Vuonna 2019 Eurooppanuorten puheenjohtajana toimii Iiris Asunmaa ja p\xc3\xa4\xc3\xa4sihteerin\xc3\xa4 Mikko Kym\xc3\xa4l\xc3\xa4inen.'